20 студзеня супрацоўнікі раённай дзіцячай бібліятэкі падрыхтавалі для вучняў 5-9 класаў ДУА “Зенькавіцкая базавая школа імя А.Якімовіча” літаратурна-інтэлектуальную гульню “Знаёмцеся, дзеці, з Якімовічам Алесем”. Спачатку з вучнямі ўспомнілі біяграфічныя звесткі пра жыццё і творчасць пісьменніка. Пасля для гульні былі вылучаны дзве каманды: “Лёгкі хлеб” і “Смелы вожык”. Кожная каманда выбірала сабе тэму, па якой патрэбна было адказаць на пытанні: “Пра пісьменніка”, “Казкі”, “Казкі ў апрацоўцы”, “Апавяданні”, “Аповесці” і колькасць балаў: 10, 20, 30, 40, 50. Удзельнікі абедзвюх каманд давалі дакладныя адказы амаль на ўсе пытанні.